Pohjois-Savon luonnonsuojelupiiri hakee aluesihteeriä 1.8.2020 alkaen tai sopimuksen mukaan

Pohjois-Savon luonnonsuojelupiiri ja sen kahdeksan paikallisyhdistystä ovat osa Suomen luonnonsuojeluliittoa. Toimipisteemme on Kuopiossa. Edellytämme vähintään opistotason tutkintoa sekä omakohtaista kiinnostusta luonnon- ja ympäristönsuojeluun sekä kykyä tulla toimeen eri ihmisten kanssa. Aluesihteeri huolehtii piirin ja sen piirihallituksen pöytäkirjoista, retkien ja muiden tilaisuuksien käytännön järjestelyistä sekä lausuntojen ja vastaavien välityksestä. Hän hoitaa käytännössä yhteydenpidon omiin paikallisyhdistyksiimme sekä Helsingissä toimivaan luonnonsuojeluliittoon ja sen kampanjoihin yms. Työ edellyttää jonkin verran matkustamista. Etuna on luonnonsuojelujärjestön tuntemus. Toimi on osa-aikainen 55 % työajalla, josta voidaan neuvotella. Palkka on 1426 € /kk + puhelinetu.

Liitä hakemukseen cv, josta selität, miksi olisit sopivin hakija. Hakemukset 1.7. 2020 mennessä Helvi Heinonen-Tanski mieluiten sähköpostilla heinotan@uef.fi. Lisätietoja 040-5718562.